b'\n_START_ARTICLE_\nDragutin Dimitrijevi\xc4\x87\n_START_SECTION_\n\xc5\xbdivljenje\n_START_PARAGRAPH_\nGeneral\xc5\xa1tabni polkovnik Dimitrijevi\xc4\x87 je bil \xc4\x8dlan tajnega dru\xc5\xa1tva Ujedinjenje ili smrt in glavni organizator\xc2\xa0\xc2\xbbmajskega prevrata\xc2\xab, ki se je kon\xc4\x8dal z atentatom na srbskega kralja Aleksandra Obrenovi\xc4\x87a. \xc4\x8crno roko je motila prevelika proavstrijska Obrenovi\xc4\x87eva dr\xc5\xbea. V tem prevratu je bil Apis te\xc5\xbeko ranjen, a si je opomogel in pri\xc4\x8del opravljati pomembne dr\xc5\xbeavne funkcije._NEWLINE_Nato je sodeloval v operacijah srbske vojske na balkanskem boji\xc5\xa1\xc4\x8du v prvi svetovni vojni. Udele\xc5\xbeil se je tudi te\xc5\xbekega umika srbske vojske preko Albanije na otok Krf.\n_START_SECTION_\nSolunski proces\n_START_PARAGRAPH_\nV za\xc4\x8detku junija 1917 so ga \xc5\xa1e z nekaterimi \xc4\x8dastniki na t. i. solunskem procesu spoznali za krivega na\xc4\x8drtovanja napad na regenta Aleksandra Kara\xc4\x91or\xc4\x91evi\xc4\x87a. Septembra 1916 je v Solunu nekdo streljal na avtomobil, v katerm se je peljal kralj, a ga ni ranil. Smrtno kazen s streljanjem so izvedli v Solunu mesec kasneje.\n_START_SECTION_\nRevizija procesa\n_START_PARAGRAPH_\nLeta 1953 so na ponovnem sojenju ugotovili, da je bil na osnovi zbranih podatkov Apis politi\xc4\x8dno likvidiran, saj bi bil po kon\xc4\x8dani prvi svetovni vojni kot biv\xc5\xa1i obve\xc5\xa1\xc4\x8devalec eden redkih in zelo vplivnih mo\xc5\xbe, ki je poznal ozadja mnogih afer in spletk, in tako mote\xc4\x8d za marsikoga, predvsem za kralja Aleksandra. Tako so njegovi nasprotniki vojne razmere izkoristili za likvidacijo.'